ПОЛ ЕЛЮАР

СЮИТА

Превод от френски: Стефан Гечев, 1987

chitanka.info

Да спиш с луната в едното си око и слънцето в другото,

С една любов в устата, с една красива птичка в косите,

Окичена като полята, горите, пътищата и морето,

Красива и накичена подобно полет около света.

Тичай през пейзажа

След клоните на пушека и всички плодове на вятъра,

С крака от камък и пясъчни чорапи,

С тънък кръст и всички речни мускули

И с последна грижа на преобразеното лице.

(„Столица на болката“, 1926)

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги